Ο **Ρότζερ Γκερέιρο**, η ορθή προφορά είναι **Ρόζερ Γκερέιρο**: πορτογαλική  προφορά ΔΦΑ: [ˈʁoʒeʁ ɡeˈʁejɾu] είναι ένας Βραζιλιάνος και πολιτογραφημένος Πολωνός ποδοσφαιριστής γεννημένος στο Σάο Πάολο στις 25 Μαΐου 1982. Η φυσική θέση του στον αγωνιστικό χώρο, είναι επιτελικός μέσος, αλλά έχει χρησιμοποιηθεί και στα άκρα της επίθεσης και ως αμυντικός χαφ.

Σταδιοδρομία
------------

### ΑΕΚ

Στις 27 Αυγούστου 2009 ο Γκερέιρο υπέγραψε τετραετές συμβόλαιο με την ΑΕΚ. Τότε, ο Γκερέιρο δήλωσε:«*Είμαι πολύ περήφανος που ανήκω σε μια τεράστια ομάδα όπως η ΑΕΚ, πρώτος μου στόχος είναι να κερδίσω έναν τίτλο με την ΑΕΚ η οποία από την τελευταία δεκαετία δεν έχει κερδίσει κάποιον τίτλο* ». Ο πρώτος αγώνας του Βραζιλιανοπολωνού με την ΑΕΚ ήταν ενάντια στον Ηρακλή στις 13 Σεπτεμβρίου 2009 .

Ο Ρότζερ Γκερέιρο ήταν βασικός με την ΑΕΚ μέχρι να χάσει την εμπιστοσύνη του Ντούσαν Μπάγεβιτς, ο οποίος δεν τον συμπεριλάμβανε σε καμία αποστολή της ομάδας. Στην μεταγραφική περίοδο ο Γκερέιρο ήταν ελεύθερος να φύγει και προτάθηκε σε αρκετές Ευρωπαϊκές ομάδες. Όμως δεν κατέληξαν σε καμία συμφωνία και έτσι ο Γκερέιρο επέστρεψε στην ΑΕΚ ζητώντας συγγνώμη από τον Μπάγεβιτς ο οποίος του έδωσε μια δεύτερη ευκαιρία συμπεριλαμβάνοντας τον στις αποστολές της ομάδας. Ο πρώτος του αγώνας στην περίοδο 2010-11 ήταν η εκτός έδρας νίκη με 4-0 ενάντια στον Άρη. Ο Γκερέιρο πέτυχε το πρώτο του γκολ με την φανέλα της ΑΕΚ απέναντι στον Ατρόμητο δίνοντας έτσι στην ομάδα του την νίκη με 1-0. Στο τέλος της σεζόν 2012-13, η ΑΕΚ υποβιβάζεται για πρώτη φορά στην ιστορία της και ο ίδιος μένει ελεύθερος αυτόματα.

### Εθνική Πολωνίας

Πολιτογραφήθηκε Πολωνός στις 17 Απριλίου 2008 παίρνοντας έτσι μια θέση στην Εθνική Πολωνίας για το Euro 2008 με προπονητή τον Λέο Μπένακερ. Έκανε το ντεμπούτο του με το Πολωνικό Εθνόσημο στο στήθος στον αγώνα απέναντι στην Αλβανία στις 27 Μαΐου 2008.

To πρώτο του γκολ με τα χρώματα της Πολωνία το πέτυχε στο Euro 2008 ενάντια στην Αυστρία στο 30ό λεπτό της αναμέτρησης. Σε αυτόν τον αγώνα ο Γκερέιρο
βραβεύθηκε από την UEFA με το βραβείο του MVP. Το γκολ του Γκερέιρο ήταν το πρώτο γκολ για την Πολωνία σε τελική φάση Ευρωπαϊκού Πρωταθλήματος.

Στατιστικά
----------

### Με την εθνική ομάδα

| Εθνική ομάδα | Έτος | Συμμετοχές | Γκολ |
| --- | --- | --- | --- |
| Πολωνία | 2008 | 11 | 2 |
| Πολωνία | 2009 | 11 | 2 |
| Πολωνία | 2011 | 3 | 0 |

**Τα γκολ του Γκερέιρο με την Πολωνία**

| Γκολ | Ημερομηνία | Στάδιο-πόλη | Αντίπαλος | Σκορ | Τελικό Αποτέλεσμα | Διοργάνωση |
| --- | --- | --- | --- | --- | --- | --- |
| 1 | 12/6/08 | Στάδιο Ερνστ Χάπελ, Βιέννη,Αυστρία | Αυστρία | 0-1 | 1-1 | Euro 2008 |
| 2 | 19/11/08 | Κροκ Παρκ, Δουβλίνο,Ιρλανδία | Ιρλανδία | 0-2 | 2-3 | Φιλικό |
| 3 | 11/2/09 | Βίλα Ρεάλ Ντε Σάντο Αντόνιο, Πορτογαλία | Ουαλία | 0-1 | 0-1 | Φιλικό |
| 4 | 9/6/09 | Κέιπ Τάουν, Νότια Αφρική | Ιράκ | 1-1 | 1-1 | Φιλικό |

Τίτλοι
------

**Λέγκια Βαρσοβίας**

* Πρωτάθλημα Πολωνίας: 2005-06
* Σούπερ Καπ Πολωνίας: 2008
* Κύπελλο Πολωνίας: 2008

**ΑΕΚ**

* Κύπελλο Ελλάδας: 2011

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ρότζερ Γκερέιρο (90minut.pl)
* Το προφίλ του στο transfermarkt.co.uk

### Παραπομπές

1. ↑  Ο Γκερέιρο στην ΑΕΚ για 4 χρόνια
2. ↑  Πήρε και Γκερέιρο
3. ↑  ΑΕΚ-Ηρακλής 1-0
4. ↑  Άρης-ΑΕΚ 0-4 (Τελικό)
5. ↑  ΑΕΚ-Ατρόμητος 1-0 με ...βουβές εξέδρες